kardosdrur/scandi-wiki huggingface dataset:
Haslund Kirke

Haslund Kirke er en kirke i Haslund i Randers Kommune.

Kirken har i 2003 fået et nyt Frobenius-orgel med 16 stemmer.

Eksterne kilder og henvisninger 

 Haslund Kirke hos KortTilKirken.dk

Kirker i Randers Kommune
Kirker i Århus Stift
Kirker i Randers Amt
Haurum Kirke

Haurum Kirke ligger i landsbyen Haurum, ca. fem kilometer nord for Hammel.

"Den højtliggende Kirke bestaar af Skib og Kor samt Taarn mod V. Skib og
Kor, med Bjælkeloft, ere fra romansk Tid af Granitkvadre paa Sokkel med Skraakant.
I den senere Middelalder tilføjedes et Taarn, af røde Mursten: ved en Restauration
omtr. 1850 opførtes et Vaabenhus V. for Taarnet og et andet mod S. nedbrødes;
1879 ombyggedes Kirken, idet bl. a. Granitkvadrene omsattes, Koret fik Spidsgavl
og Kirken Gesimser af røde Mursten, Taarnet nedbrødes undt. det nederste Parti, der
inddroges i Kirken, og der opførtes et nyt (50 Al.) mod V., af røde Mursten" (Se Trap s. 779)

Eksterne kilder og henvisninger 
 Kirkens beskrivelse i Trap – Kongeriget Danmark, 3. Udgave 4. Bind, s. 779 hos Projekt Runeberg
 Haurum Kirke hos KortTilKirken.dk

Kirker i Favrskov Kommune
Kirker i Århus Stift
Kirker i Viborg Amt
Højerup Kirke

Højerup Kirke er en kirke i Højerup Sogn i Stevns Kommune.

Kirken er bygget 1912-1913 til erstatning for den gamle Højerup Kirke, som var bygget så yderligt på Stevns Klint, at den måtte opgives på grund af faren for nedstyrtning.

Eksterne henvisninger 
 Højerup Kirke hos KortTilKirken.dk
 Højerup gl. Kirke 
 Højerup gl. Kirke – Stevns 
 Arkiv for Dansk Litteratur  (Digtet i sammenhæng)

Kirker i Stevns Kommune
Kirker i Roskilde Stift
Kirker i Præstø Amt
Holte Kirke

Holte Kirke er en kirke i Ny Holte Sogn i Rudersdal Kommune.

Den er trods sit middelalderlige udseende bygget 1941-44 efter tegninger af Frederik Kiørboe, en af de seneste nygotiske kirker i Danmark.

Orglet er udført af P.G. Andersen & Bruhn.

Kirken er hvid med rødt tegltag.

Eksterne kilder og henvisninger 
 Holte Kirke hos KortTilKirken.dk

Kirker i Rudersdal Kommune
Kirker i Helsingør Stift
Kirker i Københavns Amt
Kirke
Houlbjerg Kirke

Houlbjerg Kirke er en kirke i Houlbjerg Sogn i Favrskov Kommune, tidligere Langå Kommune.

Eksterne kilder og henvisninger 
 Kirkens beskrivelse i Trap – Kongeriget Danmark, 3. Udgave 4. Bind, s.  hos Projekt Runeberg
 Houlbjerg Kirke hos KortTilKirken.dk

Kirker i Favrskov Kommune
Kirker i Århus Stift
Kirker i Viborg Amt
Hylleholt Kirke

Hylleholt Kirke er en kirke i Hylleholt Sogn i Faxe Kommune.

Hylleholt Kirke i Faxe Ladeplads blev indviet i 1878. Initiativet til at bygge denne kirke blev taget af godserne Bregentved og Vemmetofte Kloster. Forud var gået anlægelsen af havnen i Faxe Ladeplads i årene 1862-64. Havnen er ladeplads for den kalk der produceres i Faxe Kalkbrud.
Byen og omegnen hed indtil da Hylleholt, og kirken er navngivet efter dette. Havnen satte gang i udviklingen og befolkningstallet steg.
På det tidspunkt tog de to godser – der var medejere af Faxe Kalkbrud initiativet til, at en del af kalkbruddets overskud skulle gå til bygning af en kirke. Projektet startede i 1875, og som nævnt blev kirken indviet i 1878, og fremtræder som en nygotisk bygning i røde munkesten, med et højt slankt tårn på 39 meter med ottekantet overbygning. Arkitekt var Theodor Zeltner.

Hylleholt Kirke er i dag sognekirke for ca. 3000 mennesker i Faxe Ladeplads, og de omgivende landsbyer.

Galleri

Eksterne kilder og henvisninger 
 Hylleholt Kirke hos KortTilKirken.dk

Kirker i Faxe Kommune
Kirker i Roskilde Stift
Kirker i Præstø Amt
Jyllinge Kirke

Jyllinge Kirke er en kirke i Jyllinge, Jyllinge Sogn i den tidligere Gundsø Kommune, nu Roskilde Kommune. Den fungerer endvidere som vejkirke.

Kirken er beliggende lige øst for Bygaden og dermed i udkanten af den oprindelige bebyggelse, men hævet over denne på en bakke med udsigt over Roskilde Fjord og Eskilsø. Den ældste del af kirkegården, der er udvidet mod øst, er indhegnet af en ældre, formentlig senmiddelalderlig kampestensmur. I det nordvestlige hjørne er der en låge med fals på indersiden og tidligere tillige en bue. I vest er indgangen gennem en moderne port.

Historie 

Under middelalderen hørte kirken under Æbelholt Kloster, som frem til omkring 1175 lå på Eskilsø, og den munk eller præst, der var bestyrer af klosterets ladegård på Eskilsø, var også den, som forrettede gudstjenesten i kirken.

Under reformationen blev kirken inddraget, men kom efterfølgende til at høre under Roskildegård. Gundsømagle Kirke fungerede som annekskirke til Jyllinge Kirke, og i 1687 blev de sammen overdraget fra kronen til generalfiskal Jørgen Landorph, samt justits- og kancelliråd Vilhelm Mule.

De to kirker delte siden ejere og hørte senere begge under Hejnstrupgård i Gundsømagle Sogn. Kirken overgik til selveje 10. september 1920.

Sagnet om lindormen er også knyttet til Jyllinge Kirke.

Eksterne kilder og henvisninger 
 Jyllinge Kirke hos KortTilKirken.dk
 Jyllinge Kirke i bogværket Danmarks Kirker (udg. af Nationalmuseet)

Kirker i Roskilde Kommune
Kirker i Roskilde Stift
Kirker i Roskilde Amt
Kirke
Klinte Kirke

Klinte Kirke er en kirke i Klinte Sogn i Nordfyns Kommune.

Eksterne kilder og henvisninger 

 Klinte Kirke hos KortTilKirken.dk
 Klinte Kirke på danmarkskirker.natmus.dk (Danmarks Kirker, Nationalmuseet)

Kirker i Nordfyns Kommune
Kirker i Fyens Stift
Kirker i Odense Amt
Laurbjerg Kirke

Laurbjerg Kirke er en kirke i Laurbjerg Sogn i Favrskov Kommune (tidligere Langå Kommune).

Eksterne kilder og henvisninger 
 Laurbjerg Kirke hos KortTilKirken.dk

Kirker i Favrskov Kommune
Kirker i Århus Stift
Kirker i Randers Amt
Ledøje Kirke

Ledøje Kirke er den eneste danske kirke opført i to etager, der hver udgør en selvstændig kirke.

Kirken er en romansk kirke opført i munkesten og kridtkvadre, mens tårnet er fra sengotisk tid.

Eksterne kilder og henvisninger 
 Ledøje Kirke hos denstoredanske.dk
 Ledøje Kirke hos KortTilKirken.dk
 Ledøje Kirke hos danmarkskirker.natmus.dk (Danmarks Kirker, Nationalmuseet)

Kirker i Egedal Kommune
Kirker i Helsingør Stift
Kirker i Københavns Amt
Lerbjerg Kirke

Lerbjerg Kirke er en kirke i Lerbjerg Sogn i Favrskov Kommune, tidligere Hadsten Kommune.

På sydsiden af koret findes en skakbrætsten med 8 vandrette og 9 lodrette rækker (måske flere lodrette bag vægmuren).

Noter

Eksterne kilder/henvisninger 
 Lerbjerg Kirke hos KortTilKirken.dk

Kirker i Favrskov Kommune
Kirker i Århus Stift
Kirker i Randers Amt
Lille Heddinge Kirke

Lille Heddinge Kirke er en kirke i Lille Heddinge Sogn i Stevns Kommune, ca. 4 km syd for Store Heddinge. Den hvidkalkede kirke er både udvendig og indvendig hvidkalket og er opført i årene 1150-1200 i kalksten fra Stevns Klint.

Skibet, den ældste og midterste del af kirken, blev opført i romansk stil af kalksten i 1150-1200. De sengotiske tilbygninger, som består af våbenhus, tårn og sakristi, blev tilføjet i perioden 1475-1525. Tilbygningerne er opført dels i kalksten dels i mursten.

Tårnet er opført i kridt og tegl. Tårnets taggavle står i den naturlige sten. Formentlig er den på et tidspunkt blevet renset for pudslag. Trappehuset på nordsiden af tårnet er tilbygget på et senere tidspunkt og monteret med en trappe fra renæssancen.
 
Ved indgangsdøren er der i væggen ridset en runeinskription med navnet "Peter". Ved indgangen fra våbenhuset til kirkerummet sidder en sengotisk trædør med smedejernsgreb. Den er udført af en mester fra Køge midt i 1500-tallet. Indvendigt er det flade, romanske loft blevet erstattet af det gotiske, hvælvede, himmelstræbende loft. En kristusfigur på væggen er det tilbageblevne af et korbuekrucifiks fra ca. 1300.

Eksterne henvisninger og kilder 
 Lille Heddinge Kirke hos KortTilKirken.dk
 Lille Heddinge Kirke i bogværket Danmarks Kirker (udg. af Nationalmuseet)
 danmarks-kirker.dk

Kirker i Stevns Kommune
Kirker i Roskilde Stift
Kirker i Præstø Amt
Lodbjerg Kirke

Lodbjerg Kirke er en kirke i Lodbjerg Sogn i Thisted Kommune, tidligere Sydthy Kommune, lidt ensomt beliggende. Bygningen, som kun består af kor og skib, er opført i munkesten. Såvel nordlige som sydlige døre er tilmurede, og en nyere indgang etableret i sydlige væg. Et våbenhus er blevet etableret ved opdeling af skibet. Klokkestabel med en klokke fra 1578.

Lodbjerg Kirke er blot 130 kvadratmeter stor og er dermed en af Danmarks mindste landsbykirker. Den ligger kun 4-5 km. fra landets største, Vestervig Kirke. Lodbjerg Kirke er ofte blevet kaldt Danmarks mindste, men det har en nylig opgørelse tilbagevist.

Ved en restaurering i 1933 blev nogle kalkmalerier afdækket. Det skønnes at de er udført ca. 1530 – 1540. I korbuen er et rankeslyng og på triumfmuren ses Jomfru Maria og et slangemotiv. Ligeledes er der på nordvæggen en billedfrise.

Altertavlen, som er udført af J. J. Thrane ca. 1710, er trefløjet med et billede af nadveren i midten. Romansk døbefont af granit. Prædikestolen er enkel og påmalet årstallet 1601.

Litteratur 
 Thisted Amt, J. P. Trap (5. udgave)
 Jeg ser på kalkmalerier, Niels M. Saxtorph, 1970

Eksterne kilder og henvisninger 
 Lodbjerg Kirke i bogværket Danmarks Kirker (udg. af Nationalmuseet)
 Lodbjerg Kirke hos Klitsogne.dk – Officel hjemmeside
 Lodbjerg Kirke hos KortTilKirken.dk
 Kirsteligt Dagblad: Venø kirke er Danmarks mindste

Kirker i Thisted Kommune
Kirker i Aalborg Stift
Kirker i Thisted Amt
Lønstrup Kirke

Lønstrup Kirke er en kirke i Mårup Sogn i Hjørring Kommune. Den er bygget i traditionel stil i 1926-28 til afløsning for Mårup Kirke, som havet havde gnavet sig truende nær ind på.

Kirkens ydre 

Kirken består af et langhus med tresidet korafslutning i øst og tårn i vest.

Kirkens indre 

Kirkerummet er overdækket med nethvælv. På alteret står et stort gyldent kors. Meget af inventaret er overført fra Mårup Kirke; det gælder bl.a. den romanske døbefont med tilhørende dåbsfad, som er fra 1575. Bagerst i kirken hænger en middelalderlig tavle med Anna selvtredje, ligeledes overflyttet fra Maarup Kirke.
I tårnrummet, der fungerer som våbenhus hænger en mindtavle over druknede britiske sømænd fra fregatten Crescent, der forliste udfor kysten i 1808.

Eksterne kilder og henvisninger 
 Lønstrup Kirke hos KortTilKirken.dk

Kirker i Hjørring Kommune
Kirker i Aalborg Stift
Kirker i Hjørring Amt
Mårup Kirke

Mårup Kirke var en kirke i Mårup Sogn i Hjørring Kommune. Kirken lå på Lønstrup Klint, en ca. 15 km lang kystskrænt mellem Lønstrup og Løkken. Den blev opført cirka 1202.

Den 24. marts 2008 blev kirken brugt for sidste gang til gudstjeneste i forbindelse med gudstjenesten 2. påskedag

Mårup Kirke blev i 1987 anvendt som lokation under optagelserne til Gabriel Axels Oscar-belønnede film Babettes gæstebud, baseret på Karen Blixens fortælling af samme navn.

Skibsankeret foran kirken stammer fra den britisk fregat "The Crescent", som på vej til Gøteborg med forsyninger til den britiske flåde forliste ud for Maarup den 6. december 1808. Ved forliset døde 226 besætningsmedlemmer, og de blev alle begravet i en fællesgrav på kirkegården. Syv officerer og 55 matroser overlevede.

Foruden "The Crescent" forliste to andre britiske skibe – "St. George" og "Defence" – længere nede langs vestkysten nogle år senere. Det britiske marineministerium opsatte derfor i 1895 en mindetavle i Maarup Kirke over de tre forliste skibe.

Da Lønstrup Kirke var blevet opført i 1928, ophørte Mårup Kirke med at blive brugt som sognekirke. Den blev herefter vedligeholdt som fredet minde af Naturstyrelsen. Havet åd sig dog ind i klinten og kom derved gradvis tættere på kirken, hvilket skabte frygt for at kirken ville styrte i havet fra den 70 meter høje klint.

Efter flere års diskussioner om kirkens skæbne og forsøg på at sikre kirken besluttede kirkens ejer, Naturstyrelsen, 27. november 2007 en trinvis nedtagning af kirken. I 2008 fjernede man kirkens blytag og det øverste af murene. I løbet af de næste år blev kirken nedtaget under overvågning af eksperter fra Nationalmuseet, og den sidste sten fra kirkens fundament blev fjernet 18. september 2015. 

I de første år af nedtagelsen blev alt materiale fra kirken gemt og opbevaret i en lagerbygning i Hjørring med henblik på at donere materialet til en evt. genopførelse på et sikkert sted, såfremt lokale velgørere ville finansiere et sådant projekt.

I efteråret 2015 fandt man en barnegrav under alteret, efter kirken var blevet helt fjernet. Arkæologer betragtede fundet som spændende, da det ikke er normalt at finde børn begravet under alteret. Det har sandsynligvis været et barn af en rig familie.

Andre billeder

Se også 
 Rubjerg Knude
 Lønstrup
 Lønstrup Kirke

Kilder

Eksterne kilder og henvisninger 

 Maarup Kirkes Venner
 Mårup Kirke venter på havet, Billedserie fra Politiken, december 2008
 Mårup Kirke hos KortTilKirken.dk
 Første fase af nedtagningen, Billedserie af Bent Nielsen i Kristeligt Dagblad
 Den døende kirke, tekst og foto reportage 2012 af Bent Nielsen i Ældre Sagen NU, fra side 30
 Mårup Kirke på nst.dk

Kirker i Hjørring Kommune
Kirker i Aalborg Stift
Kirker i Hjørring Amt
Nedlagte folkekirker i Danmark
Fredede kirker i Danmark
Kirke- og klosterruiner i Danmark
Nødebo Kirke

Nødebo Kirke er en kirke beliggende i Nødebo, ca. 6 km nordøst for Hillerød.

Altertavlen er fra begyndelsen af 1500-tallet, formodentlig produceret i Nederlandene og oprindeligt fra en kirke i Helsingør. Midtfeltet er et maleri af korsfæstelsen (Adrian Isenbrant, Jacob van Utrecht og Ambrosius Benson har været foreslået som kunstneren bag), hvor apostlen Johannes holder en posebog i højre hånd.

Orglet er bygget i København 1865 af orgelbygger Daniel Köhne. Det har ét manual med omfanget C-c3. Der er 5 stemmer med dispositionen: Fugara 8' (C-H er transmission fra Gedakt 8'), Gedakt 8', Principal 4', Fløjte 4', Oktav 2'. Fløjte 4' blev tilføjet i 1905 (Busch & sønner), Oktav 2' er tilføjet 1961 (Frobenius). Orglet var i perioden 1905-1982 placeret på gulvet i tårnrummet foran kirkens vestvæg.

En del af kalkmalerierne er udført af Unionsmesteren, der var virksom i perioden ca. 1410-1440, og også har dekoreret loftet i Undløse Kirke.

Galleri

Eksterne kilder og henvisninger 

 Nødebo Kirke  hos nordenskirker.dk
 Nødebo Kirke hos KortTilKirken.dk
 Nødebo Kirke hos danmarkskirker.natmus.dk (Danmarks Kirker, Nationalmuseet)
 Nødebo kirke. Udgivet af Nødebo menighedsråd 1983. Tekst: Bo Nielsen og Aksel Willadsen. 12 sider

Kirker i Hillerød Kommune
Kirker i Helsingør Stift
Kirker i Frederiksborg Amt
Nødebo
Nordby Kirke (Fanø Kommune)

Nordby Kirke er en kirke i Nordby Sogn i Fanø Kommune.

Nordby Kirke er i dansk sammenhæng en usædvanlig kirke. Kirkerummet er tværstillet og uden opdeling i skib og kor. Oprindelig var prædikestolen endog placeret oven over alterbordet, som det var mode i 1700-tallet.

Kirken er opført 1786. En bygmester fra egnen, Peder Friisvad fra Varde, forestod byggeriet. Han har skabt en velproportioneret bygning i klassicistisk stil. Kirkebygningen er et eksempel på, at der også i kongerigets yderkanter kunne skabes arkitektur med sikker formsans efter det sene 1700-tals idealer: ædel enkelhed og stilfærdig storhed.

Den nuværende kirke afløste sognets gamle kirke i Rindby. Ligesom forgængeren bar den navnet Fanø Kirke. Fanø er oprindelig kun navnet på den del af øen, der hører til Nordby Sogn. Kirken i Rindby lå på den kirkegård, som stadig findes der.

Det var en traditionel middelalderkirke med kor, skib og tårn. Gennem årene blev den udvidet med tre tilbygninger på nordsiden. Det er første fase af en udvikling, der fører frem til den særlige kirketype, man finder på Fanø. På Rømø kan man stadig se dette stadium, den gamle middelalderkirke med tilbygninger. I Sønderho Kirke finder man mellemstadiet; her har den nordre halvdel af kirkerummet stadig karakter af et tillæg til hovedskibet i den søndre halvdel. I Nordby Kirke har bygmesteren placeret alter og prædikestol centralt midt på sydvæggen og indrettet hele rummet herefter.

Af inventaret er det ni fornemme kirkeskibe – det ældste fra omkring 1700 og det yngste fra 1966 – iøjnefaldende.
Døbefonten er en malmfont fra midten af 1400-tallet.
Altertavle og prædikestol er fra 1620.
To ammestole, dvs. to bænke til ammende kvinder, befinder sig ved nordvæggens hjørner.
Orgelet stammer fra 1844 og er skænket af Christian 8. Det har tolv stemmer og er bygget af Marcussen og Reuter.

Eksterne kilder og henvisninger 
 Nordby Kirke hos KortTilKirken.dk
 Nordby Kirke i bogværket Danmarks Kirker (udg. af Nationalmuseet)
 (historisk) Nordby Gamle Kirke i bogværket Danmarks Kirker (udg. af Nationalmuseet)

Kirker i Fanø Kommune
Kirker i Ribe Stift
Kirker i Ribe Amt
Nørre Galten Kirke

Nørre Galten Kirke er en kirke i Hadsten Sogn i Favrskov Kommune, tidligere Hadsten Kommune.

Eksterne kilder og henvisninger 

 Kirkens beskrivelse som "Galten Sogn … Den anselige kirke" i Trap – Kongeriget Danmark, 3. Udgave 4. Bind, s.  hos Projekt Runeberg
 Nørre Galten Kirke hos denstoredanske.dk
 Nørre Galten Kirke hos KortTilKirken.dk

Kirker i Favrskov Kommune
Kirker i Århus Stift
Kirker i Randers Amt
Ny Kirke

Ny Kirke ligger i udkanten af Nyker by ca. syv kilometer nordøst for Rønne i Nyker Sogn, Vester Herred i Bornholms Regionskommune.

Kirken er den mindste af Bornholms fire rundkirker. Den menes at være påbegyndt i 1200-tallet. Den har ingen skydeskår som på den største af rundkirkerne, Østerlars Rundkirke.

I middelalderen kaldtes kirken Allehelgens kirke, Ecclesia Omnium Sanctorum, men siden midten af 1500-tallet har den heddet Nykirke. Andre staveformer har været anvendt: Nye-Kirke, Nykirke eller Ny Kirke. Det nuværende menighedsråd har meddelt alle officielle instanser at stavemåden skal være Ny Kirke.

Billedgalleri

Litteratur 
Oplysninger om Ny Kirke, Bornholm, udateret hæfte, udgivet af Nyker menighedsråd.

Eksterne kilder og henvisninger 

 "Oplysninger om Ny Kirke, Bornholm" fra Ny-Kirke.dk/
 Danmarks kirker 
 Ny Kirke hos KortTilKirken.dk
 Ny Kirke hos danmarkskirker.natmus.dk (Danmarks Kirker, Nationalmuseet)

Kirker i Københavns Stift
Kirker i Bornholms Regionskommune
Rundkirker
Ødum Kirke

Ødum Kirke er en kirke i Ødum Sogn i Favrskov Kommune. Kirken ligger godt 5 km øst for Hadsten.

Bygningshistorie 
Den store kirke består af skib og kor samt tårn mod vest. Skibet og koret er fra romansk tid og opført af små, omhyggeligt tildannede frådsten på en granitsokkel med skråkant. Soklen på korets hjørner er udført med mandehoveder. Gesimsen under tagudhænget er udført med rundbuefrise. Flere oprindelige vindueshuller, mande- og kvindedøren samt en dør på korets sydside kan spores. Den oprindelige korbue er bevaret. Senere i middelalderen er kirken antagelig forlænget mod vest. I senmiddelalderen indbyggedes fire hvælvinger i skibet og to i koret. Samtidig opførtes tårnet i røde munkesten. Tårnets øverste del faldt ned i 1734, og ved restaureringen blev tårnet noget lavere. De oprindelige indgangsdøre til kirken er tilmurede, og adgangen sker i dag gennem tårnets vestside. Tårn og skib havde tagbelægning med vingetegl, men ved en restaurering i 1972 lagdes blytag på hele kirken.

Kirkens indre 
I forhallen i tårnet blev 1972 afdækket et kalkmaleri fra 1500-tallet, forestillende Sankt Jørgen og dragen. Af det oprindelige inventar er kun den ret enkle romanske døbefont tilbage. Den er nu placeret centralt i koret lige ved korbuen. Altertavlen er udført i 1593 og restaureret 1896. Den er typisk for perioden lige efter reformationen, hvor man søgte at følge Martin Luthers ønske om et billedfattigt kirkerum. På tavlens midterfelt ses den korsfæstede Kristus, mens de 4 øvrige felter indeholder bibelcitater. Alterbordet er muret i munkesten og på tre sider dækket af et renæssancepanel med arkadefelter. Prædikestolen er fra 1634, skåret i renæssancestil. Den bærer præsten Niels Foghs initialer. Han og hans families epitafium ses i barokstil på nordvæggen.
Kirken fik sit første orgel i 1920. Det blev fornyet i 1987.

Eksterne kilder og henvisninger 
 Trap Danmark, 4. udgave, 6. bind, Randers Amt
 Ødum Kirke hos KortTilKirken.dk

Kirker i Favrskov Kommune
Kirker i Århus Stift
Kirker i Randers Amt
Oksby Kirke

Oksby Kirke er en kirke i Blåvandshuk Sogn i Varde Kommune.

Inventar 
Kirkeskibet udgøres af en 90 cm lang brig ved navn "Marie – Daniel – Emilie", og er en model af giveren, kaptajn Clemen Nielsen i Oksby's skib "til Mindelse om sin lykkelige fart". Forebilledet forliste senere under en storm i Biscayen. Skibet blev ophængt i 1829 i den gamle stråtækte kirke, og i 1891 flyttet over i den nuværende. Repareret ca. 1937.

Oksby gamle kirke 
Oksby Kirke og Mosevrå Kirke blev bygget efter Oksby gamle kirke blev revet ned i 1891.
Oksby gamle kirke er bygget omkring 1450, og lå i sin tid ved Blåvandsvej i den nuværende Oksby Klitplantage. Det var Danmarks sidste stråtækte kirke. Den var til sidst faldefærdig og lignede ikke en kirke, nærmere en gård, det siger lidt om de små midler der var til rådighed på egnen dengang.
Den gamle kirke er nu markeret som et omrids på den fredede kirkegård. På kirkegården findes kirkens gamle klokke, der var strandet vraggods. Når man kører ad landevejen fra Oksbøl mod Blåvand kommer man til et sted hvor Oksby Gamle Kirke lå. I dag er kun kirkegården samt kirkens klokke og grundris tilbage.

Eksterne kilder og henvisninger 

 Henningsen, Henning 1958: Kirkeskibe i Ribe Amt. Fra Ribe Amt 1958 s. 353-369.
 Gravsteder på Oksby Kirkegård
 Oksby Kirke hos KortTilKirken.dk
 Oksby Kirke i bogværket Danmarks Kirker (udg. af Nationalmuseet)

Kirker i Varde Kommune
Kirker i Ribe Stift
Kirker i Ribe Amt
Ølst Kirke

Ølst Kirke er en kirke i Ølst Sogn i Randers Kommune, beliggende 9 km syd for Randers.

I skibets nordmur findes en skakbrætsten med 5 vandrette og 5 lodrette rækker.

Kirkens gamle alter er et af de såkaldte gyldne altre, og er i dag i Nationalmuseet.

Noter

Eksterne kilder/henvisninger 

 Ølst Kirke  hos nordenskirker.dk
 Ølst Kirke hos KortTilKirken.dk

Kirker i Randers Kommune
Kirker i Århus Stift
Kirker i Randers Amt
Ørum Kirke (Randers Kommune)

Ørum Kirke er en kirke i Ørum Sogn i Randers Kommune. Kirken ligger knap 5 kilometer øst for Langå.

Eksterne kilder og henvisninger 
 Ørum Kirke hos KortTilKirken.dk

Kirker i Randers Kommune
Kirker i Århus Stift
Kirker i Randers Amt
Ørum Kirke (Thisted Kommune)

Ørum Kirke er en kirke i Ørum Sogn i Thisted Kommune, tidligere Sydthy Kommune.

Eksterne kilder og henvisninger 
 Ørum Kirke hos KortTilKirken.dk

 Ørum Kirke i bogværket Danmarks Kirker (udg. af Nationalmuseet)

Kirker i Thisted Kommune
Kirker i Aalborg Stift
Kirker i Thisted Amt
Østerlars Kirke

Østerlars Kirke er sognekirke i Østerlarsker Sogn i Bornholms Regionskommune. Kirken er den største af Bornholms i alt fire rundkirker. De øvrige ligger i sognene Olsker, Nylarsker og Nyker. Kirken ligger på en bakketop ved Vietsvej ca. 500 m nord for selve byen.

Historie 
Den menes at være opført omkring 1150, og hullerne under tagskægget menes at have båret en vægtergang. Taget af træspån er lagt omkring 1744.

Kirkens indre er udsmykket med middelalderlige kalkmalerier på bl.a. midterpillen. De forestiller Jesu fødsel og liv samt Dommedag. Lige ud for den blændede kvindedør vises en række døde af alle stænder, der bliver trukket mod helvedes gruopvækkende port.

I 1955 gennemgik kirken en restaurering under ledelse af arkitekt Rolf Graae. Alterbilledet er nyt, malet af Poul Høm til altertavlen fra renæssancen.

Trivia 
Journalist og amatørhistoriker Erling Haagensen har i sin bog Tempelriddernes Skat fremsat en hypotese om, at der er eller har været skjult en skat under gulvet i kirken. Historieforskere fra universiteter har afvist Erling Haagensens hypoteser om tempelherrer og en hemmelig skat på Bornholm som det pure opspind og kaldt det "fantasteri", "forskruet vrøvl" og "helt gak".

Bornholms Politi mener, at Erling Haagensens hypotese kan være motivet bag hærværk udøvet mod kirkens gulv i juli 2008, hvor ukendte gerningsmænd borede to huller i gulvet.

Galleri

Kilder

Eksterne henvisninger 

 Bornholms Historiske Samfund om kalkmalerierne 
 Østerlars Kirke  hos nordenskirker.dk
 Østerlars Kirke hos denstoredanske.dk
 Østerlars Kirke hos KortTilKirken.dk
 Østerlars Kirke hos danmarkskirker.natmus.dk (Danmarks Kirker, Nationalmuseet)

Kirker i Københavns Stift
Kirker i Bornholms Regionskommune
Rundkirker